420.08 REGOLAMENTI DWAR DRITTIJIET LI GĦANDHOM JITĦALLSU GĦAL DOKUMENTI MITLUFA JEW MEQRUDA L-AVVIŻ LEGALI 134 tal-2017. L-AVVIŻ LEGALI 134 tal-2017. 1. Titolu. It-titolu ta’ dawn ir-regolamenti huwa r-Regolamenti dwar drittijiet li għandhom jitħallsu għal dokumenti mitlufa jew meqruda. 2. Ebda ħlas impost. L-ebda ħlas m’għandu jkun impost fuq il-ħruġ għall-ewwel darba tad-dokumenti mill-Uffiċċju tal-Kummissarju għar-Refuġjati. Dawn għandhom jinkludu: (a) formola ta' applikazzjoni; (b) dokument tad-deċiżjoni; (ċ) traskrizzjoni tal-intervista; (d) dokument tal-persuni li jfittxu asil; (e) dokumenti oħra; jew (f) ċertifikat ta' protezzjoni. 3. Drittijiet. Għandhom jiġu mħallsa fir-rigward ta’ kull partita, u taħt il-kondizzjonijiet deskritti hawn taħt, id-drittijiet li ġejjin: (a) ħruġ ta’ formola ta' applikazzjoni bħala sostituzzjoni tal-ewwel formola tal-applikazzjoni li tkun intilfet jew ġiet meqruda .............................. € 5(b) ħruġ ta’ dokument tad-deċiżjoni bħala sostituzzjoni tal-ewwel dokument tad-deċiżjoni li jkun intilef jew ġie meqrud............................... € 5(ċ) ħruġ ta' traskrizzjoni tal-intervista bħala sostituzzjoni tal-ewwel traskrizzjoni tal-intervista li tkun intilfet jew ġiet meqruda .......................... € 5(d) ħruġ ta’ dokument tal-persuni li jfittxu asil bħala sostituzzjoni tal-ewwel dokument tal-persuni li jfittxu asilli jkun intilef jew ġie meqrud.............. € 5(e) ħruġ ta’ dokumenti oħra bħala sostituzzjoni ta’ dokumenti oħra maħruġa għall-ewwel darba li jkunu mitlufa jew ġew meqruda .................. € 5 għal kull dokument (f) ħruġ ta' ċertifikat ta' protezzjoni bħala sostituzzjoni tal-ewwel ċertifikat ta' protezzjoni li jkun intilef jew ġie meqrud............................... € 5